Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: a 33/1998. (VII. 31.) BM rendelethez
Paragraph Index: 246

14. A szavazás napján és azt követően 14.1. Amennyiben a területi választás szavazóköri jegyzőkönyveit a TVI dolgozza fel, ellenőrzi a területi választás szavazóköri jegyzőkönyveinek kitöltését jogi, formai, számszaki szempontból, majd a területi választás szavazóköri jegyzőkönyveinek 2. példányait számítógépen feldolgozza. A hibásan kitöltött jegyzőkönyveket javításra visszaküldi a HVI útján az SZSZB-nek. 14.2. A szavazást követő napon közreműködik a területi választás eredményét tartalmazó összesítő jegyzőkönyv kiállításában, és gondoskodik annak számítógépes feldolgozásáról. 14.3. Fogadja a 13.5. pontban meghatározott jegyzőkönyveket. 14.4. A jogorvoslat kezdeményezését és jogerős eredményét a helyi összesítő jegyzőkönyvben — szavazóköri eredmény megállapítását érintő kifogás esetén a szavazóköri jegyzőkönyvben is — rögzíteni kell. Ezért egy-egy település helyi választási eredményét érintő valamennyi jogorvoslat jogerős elbírálását követően a kifogással érintett helyi összesítő jegyzőkönyv 2. példányát a szavazóköri jegyzőkönyvek 2. példányaival haladéktalanul az OEVI-hoz kell továbbítani, majd — az egyéni választókerületi összesítő jegyzőkönyv kivételével — a visszakapott helyi összesítő jegyzőkönyv 2. példányát az OVI-hoz kell szállítani. 14.5. Amennyiben a területi választás összesítő jegyzőkönyvét (a továbbiakban: területi összesítő jegyzőkönyv) érintő kifogás érkezik, az összesítő jegyzőkönyv 1. és 2. példányát és a hozzá tartozó szavazóköri jegyzőkönyvek 1. és

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes